Kostis Palamas

Kostis Palamas (; Patras, 1859ko urtarrilaren 13a - Atenas, 1943ko otsailaren 27a) greziar poeta izan zen. Eragin handia izan zuen Greziako literatura modernoaren bilakaeran. Literaturan hizkuntza demotikoa erabiltzen hasi zen Atenasko Eskolako aitzindaria izan zen. Tradizionalismoa alde batera utzi, eta bere inspirazio-iturria herriaren hizkuntzan eta bizitzan oinarritzen ahalegindu zen. 1886an argitaratu zuen lehenengo poesia-bilduma: Tragoudia tes Patridos mou (Nire herriko kantak). Harenak dira, halaber: Iamboi kai Anapaestoi (1897, Ianboak eta Anapestoak); Asalefte Zoe (1904, Bizi aldaezina); Dodeckalogos tou Gyftou (1907, Ijitoaren dodekalogoa); eta I flogera tou Vasilia (1910, Erregearen flauta). Atenasko Unibertsitateko idazkaria izan zen, 1897. urtetik aurrera; herri-hizkuntzaren alde zeudenen buru izan zen hizkuntza-ereduen lehian.

 Erreferentziak 

Kategoria:Greziako poetak
Kategoria:Greziako antzerkigileak
Kategoria:Greziera modernozko idazleak
Kategoria:Greziako ekialdeko ortodoxoak